
HÅNDBØGER OM STUEFUGLE 


Curt af Enehjelm Den store undulatbog 
Rummer tre gange så meget stof som 
UNDULATBOG FOR BEGYNDERE, behand¬ 
ler de samme emner, men går mere i de¬ 
taljer 144 s. ill. kr.*18^70 

Curt af Enehjelm Kanariefuglebogen 
(ndkob. arveregler, kanarieracerne bure 
og redskaber, voliérer fodring og pleje 
opdræt mm 116 s.-f-24 s. bilag kr 13,75 

Curt af Enehjelm: Kanariefuglebog for 
begyndere. 

Overskuelig og rigt illustreret vejledning. 
64 s kl 3^55 

Curt af Enehjelm; Papegojebogen 
Indkøb fodring og pleje, bure og voliérer. 
opdræt, tamme og talende papegøjer, 
sygdomme og artsbeskrivelser. 

91 s ill kr .| 3 j 5 

Curt af Enehjelm: Talende undulater 
En lille, speciel bog om udnyttelse af un¬ 
dulatens muligheder for at lære at tale. 
36 8 III kr 530 



Curt af Enehjelm: 

Tropefuglebog for begyndere 
omhandler jagtfinker vidafinker vævere, 
finker insektædere duer hønsefugle og 
papegøjer 126 s. ill. kr. 12 95 

Curt af Enehjelm- 
Zebrafinker, mågefinker, risfugle 
Forste specialbog om disse tre populære 
stuefuglearter. 80 s. ill ki. 12,65 

Curt af Enehjelm: 

Undulatbog for begyndere 

Historie, indkob af fugle, redskaber rogt 

og pleje, fodring, opdræt m.m 40 s ill. 

6,60 

J. Dalborg-Johansen: 

Stuefuglenes sygdomme 

Nyttig specialbog for alle. som har stue 

fugle. 64 s. ill. kr 935 

UDSTOPNING 

af fugle og dyr 

En tillidssag 

Glostrup konservator forretning 

J. Jacobsen - Vinkelvej 10 Glostrup - 96 59 69 




STUEFUGLENE 


43. Argang 


JUNI 1968 


NR. 9 


1. opdræt af Blåisset Flagermuspapegøje 

Loricultis galgulus 

Engelsk: Blue-crowned Hanging Parakeet. Tysk: Blaukronchen. 

I maj 1962 anskaffede jeg de første fugle af denne art. fem ungfugle, 
hvoraf en ikke helt udfarvet han døde ret omgående. De øvrige viste 
sig at være 1,3. I 1963 døde 1,1 så nu måtte jeg på jagt efter hanner. 
I 1964 lykkedes det mig at finde en enkelt han, og i 1965 yderligere tre 
hanner. Desværre døde den første han i december 1965 uden at der 
havde været tegn på, at de ville yngle. 



I 1966 derimod skete der noget. Den ene hun havde to, den anden 
tre kuld på to eller tre æg, hvoraf der dog kun var et befrugtet, og det 
klækkede ikke. I efteråret 1966 havde den ene hun under fældningen 
udviklet en rød strubeplet, knap så stor som hos hannen og lidt mør¬ 
kere i farven. I 1967 kom der kun et æg og det var ubefrugtet. I efter¬ 
året 1967 fik hun nummer to nogle røde fjer på struben, men ikke så 
mange, at det blev til en egentlig strubeplet. Januar 1968 døde hun 
nummer et (med den store strubeplet) og en han. De var begge i god 
foderstand og hang døde om morgenen, velsagtens døde af hjerteslag. 

Den 10. januar 68 opdagede Jeg pludselig tre æg i en redekasse af 
birk, en mejsekasse med forstørret indgangshul. Indvendig mål: højde 
22 cm, diameter 10 cm, hullets diameter 6 cm. 

Den 21. januar var der i det mindste een unge, hunnen var på reden 
da jeg undersøgte den, og denne unge så ud til at være tre-fire dage 
gammel. Nogle få dage senere var jeg tilfældigvis til stede da hunnen 
var af reden, og så da til min glæde, at der var tre gode unger, lyst 
kødfarvede med lyst næb og kun sparsomt dunklædt. Ungerne trivedes 
godt skønt det ikke lykkedes mig at se dem blive madet, men min er¬ 
faring fra Loriciilus vernalis er, at det i hvert fald den første tid er 
hunnen alene, der mader efter selv at være madet af hannen. Dette 
synes også at fremgå af, al hunnen efterhånden bliver noget snusket 
og nøgen om næbbet, mens hannen er ren og fuldfjeret. 

Ungerne trivedes stadig, jeg kontrollerede næsten daglig, da egne og 
Rusteds erfaringer viste risiko for så stærk tilsmudsning af reden at 
det blev nødvendigt at udskifte savsmuldet. Det slog også til. Tre gange 
i den sidste del af redetiden måtte jeg rense ud. 

Om morgenen den 20. februar opdagede jeg at een af fuglene lå død 
i badevandet. Jeg troede først det var en unge, men det viste sig at 
være hunnen, der tilsyneladende var faldet død ned, idet kun den un¬ 
derste vinge var våd. 1 en krog af volieren sad een af ungerne mens de 
øvrige to var i reden. Den udfløjne unge blev anbragt i reden igen og 
nu var det spændende om hannen kunne klare opmadningen alene. 
Jeg kontrollerede mange gange den dag, om ungerne havde noget i 
kroen, det var lidt vanskeligt, da indholdet er meget blødt, men de var 
hver gang lige arrige over forstyrrelsen, så jeg var sikker på, at alt var 
i orden. De næste to morgener var den ene unge af reden og blev lod¬ 
set derop igen, idet jeg var bange for, at hannen skulle glemme de øv¬ 
rige dersom den blev ude. 

Den 24. var der to unger ude, den tredie lå død i reden. Den var i god 
foderstand, men var dog den mindste af kuldet. 

Ved udflyvningen er benene lyst kødfarvede, næbbet lyst hornfarvet. 
Den ene har lysere underryg end den anden, pandefjer glinsende lyse¬ 
grønne, fjerdragten iøvrigt lys grøn. 

Den 27, marts fandt jeg den ene unge død, den havde hele tiden væ¬ 
ret den uroligste af dem, og den er sandsynligvis fløjet imod og har 
brækket halsen. 

Den sidste unge er i fin form og selvstændig og er sammen med de 
andre fugle kommet i udendørsvoliere 25. april. 

Trods mange skuffelser lykkedes det altså at få opdrættet gennem¬ 
ført. og det er jo den største glæde man kan have af sit fuglehold. 

£. Nørgaard-Olesen, Janderup. 

Opdrættet er kontrolleret af: Egon Westergaard, Bramminge, Svend 
Aage Kjær, Bramminge, Poul Erik Urth, Esbjerg. 

En bøgehæk i volieren? 

Kombinationen af at have træer og buske som erhvervsobjekt og 
fugle som hobby, giver ofte anledning til, at fuglefolk spørger om, 
hvad der er mest hensigtsmæssig at plante i voliererne. Svaret må na¬ 
turligvis være længere end spørgsmålet. 

Papegøjer og kanarier vil aldrig kunne lade planter i fred i tilstræk¬ 
keligt omfang til at de kan nå at udvikles blot nogenlunde. De store 
papegøjer er altødelæggende, og græsparakitter, som i sommertiden 
nok kan undgå at lave alt for stor skade vil om vinteren og foråret æde 
så mange knopper, at plantevæksten praktisk talt ødelægges. Selv en 
beskeden bestand af kanarier har jeg set ødelægge et ret stort æble¬ 
træ blot ved at æde hver en grøn stump, som kom frem. Det dør træet 
af i løbet af såre kort tid. 

Skal der være planter i volieren, så skal de være frodige og se or¬ 
dentlige ud, ellers skæmmer de blot og gavner intet. Men planter kan 
også blive for frodige. Voliererne er jo som regel ret beskedne (ellers 
bliver de det snart, når opdelingen tager sin begyndelse) og så kan det 
ikke nytte at planterne ligefrem sprænger alle rammer. 

Jeg har set volierer med så mange planter, at det var umuligt at se 
og følge fuglene undtagen når de kom frem til æde- og drikkepladsen. 
Naturligvis havde fuglene det godt og yngelen i topklasse hvad antal 
og sværhedsgrad angår, men det festlige ved fugleholdet blev jo næsten 
indskrænket til den dag hen på efteråret, hvor man holdt vagt ved 
rangstburet over ædekarret, og sommerens høst kunne gøres op i plus¬ 
ser og minusser. 

I mangfoldige tilfælde skal man pludselig spare, når det drejer sig 
om planter til voliereudsmykning, og så går man ud i haven og finder 
nogle gyldenris, kaukasisk boghvede, rodskud af syren, spiraea og sne¬ 
bær. De vokser hurtigt, men er ikke megen nytte til, for de fleste gre¬ 
ne eller stængler er lodrette og giver derfor ikke mulighed for hverken 
siddepladser eller redesteder. 

Men man kan da ofre en »arkitektens trøst«, og det kan være såre 
godt, blot vil den hurtigt slynge sig ud og ind i tråden og helt omdan¬ 
ne volieren til en mørk urskov. Den er ikkun lidet anvendelig i voli¬ 
ererne. 

Men hvad da? Jeg har foreslået at bruge f. eks. cotoneasterarter, 
som er ordentlige, d. v. s. »står på eet ben«, så man kan komme til un¬ 
der dem og som kan tåle en ret hård beskæring, når de bliver for store 
uden at miste karakteren. Også andre buske med lignende vækstform 
kan bruges, f. eks. Malus sargentii, Aronia melanocarpa. 

Men så fik jeg for nogen tid siden en ide, som måske kan bruges, 
måske endda mange steder. 

Plant en bøgehæk langs den ene langside i smalle volierer eller 
langs begge i en bred og rummelig voliere til småfugle -f- kanarier. 
Bøgeplanteme vil hurtigt danne en tæt hæk med masser af skjulte sid- 

depladser og muligheder for redebygning frit eller i ophængte kunstige 
reder. Sommeren igennem vil den være tæt - ja, næsten så tæt, at regn 
ikke slår igennem. 

Men mest genialt er vel - for andre planter kunne bruges på samme 
måde - at der altid udvikles myriader af bladlus til glæde for alle små¬ 
fugle og deres unger. Den årlige tilvækst klippes om vinteren, og når 
vi 15. maj er hækken vokset ud igen og klar når fuglene rykker ud i 
det fri. 

Hvis man har papegøjer som islæt i bestanden, planter man hæk i 
hveranden voliere. Så klipper papegøjerne selv deres side, og da bøgen 
holder bladene om vinteren, giver denne hækplantning læ året rundt. 

Vlange fordele indeholdt i en planteart. Den kan købes i mange stør¬ 
relser, men tag nogle, som er ret store, der går jo ikke mange til - 4 
stk. pr. m af f. eks. nogle som måler 80-100 cm til 2,50 kr. pr. stk. eller 
280 kr. pr. 100 stk. (100 stk. prisen begynder allerede ved 50 stk.). Eller 
plant så store planter, at de næsten er høje nok med det samme. Så 
leveres de med klump og koster omkring 12 kr. pr. stk., men så går 
der også kun et par stykker til pr. m. 

Binder man topskuddet op til en tonkinstok, når de almindelige 
hækplanter, de førstnævnte, op i 180 cm højde på højst tre somre. Si¬ 
degrene kan man til at begynde med væve ud og ind mellem stammer¬ 
ne, så bliver det hele meget hurtigere tæt og funktionsdygtigt. 

Jørgen Mosegaard. 


9. Pagodestær. 

Temeniichus pagodarum 

Engelsk: Pagoda Starting. Tysk: Pagodenstar, Braminenstar. 
NOMENKLATUR: Turdus pagodarum Gm., Syst. Nat. I p. 816, 1788. SyT 
via nigricollis Lath. 1790. Turdus melanocephalus Vahl. 1792. Slurnus 
melanocephalus Shaw & Nodder 1807. Acridotheres pagodarum, Bonn. 
1823. Pastor pagodarum Wagler 1827. Maina sylvesiris Hodgs. 1836. Pa¬ 
stor nigriceps Hodgs. 1844. Heterornis pagodarum Cray 1847. Sturnia 
pagodarum Blyth 1847. Temeniichus pagodarum Cab, 1850. 
FARVEBESKRIVELSE: 

Den fremherskende farve på oversiden er den sarte lavendelgrå med 
et svagt rustfarvet skær, vingedækfjerene har samme kulør; tommelvin¬ 
gen, hånddækfjerene og svingfjerene sortagtige; armsvingfjerene er la¬ 
vendelgrå med lysere grå kanter, de inderste armsvingfjer er dog næ¬ 
sten helt grå, de midterste halefjer mørkegrå med hvide spidser, de 
ydre sorte, kantet og tippet med hvidt; tøjler og øjenlåg sorte. Issen 
og en anselig top sorte med metalgrøn glans; fjerene på baghalsen og 
nakken er også lange, men de er lysere nærmest kanelfarvede og denne 
farve strækker sig over halssiderne, hovedsiderne, øreområdet og kin¬ 
derne samt hele fuglens underside, disse fjer er mere eller mindre tyde¬ 
ligt mærkede med en lysere skaftestribe; fjerene på den nederste del 


213 


af brystet kantet med gråt; bug, lår, underhaledækfjer og undervinge- 
dækfjer hvide, svingfjerenes underside sortagtig. 

Næb blåligt ved grunden, spidsen lys gullig, overgangen mellem dis¬ 
se to farver flyder jævnt over i hinanden i en grønlig tone; løb og tæer 
lysegule, indersiden af munden sortagtig; iris hvide eller lysegule. 

L. 200, V. 100, H. 70 mm. 

$ som hannen, men toppen er knapt så lang og hun er noget mindre 
end hannen. 

L. 175, V. 90, H. 65 mm. 

UDBREDELSE: Afganistan, Indien og Ceylon. 

ADFÆRD: Træffes i lige grad på åbne områder eller i de mindre lunde, 
men også ofte nær beboede områder hvor den bygger i hule træstam¬ 



mer, under tagskæg i hytter eller udhæng på pagoderne. Den opsøger 
sin føde både på jorden og i træerne, den er ret god flyver når det skal 
være, men flyver sjældent over længere strækninger. Den trækker under¬ 
tiden efter blomstringstiderne, sandsynligvis fordi der dermed følger 
en masse insekter, og et af de steder, hvor man ofte ser Pagodestæren 
er ved kvæget, hvor der foruden græshopper i græsset er insekter i 
kvægets ekskrementer, men også bær, frugter og frugtknopper samt 
blomsterknopper udgør dens næring. 

Flere steder holdes fuglene tamme, men dog fritflyvende og man hæv¬ 
der, at de er gode imitatorer - selv om der ikke kan være tale om egent¬ 
lig taleevne. 

Navnet »Pagodestær« eller, som den hedder på tysk, »Braminenstar«, 
har den fået på følgende måde: 

I den indiske religiøse bevægelse Buddhismen forrettes de hellige 

handlinger af Braminerne, d. v. s. de øverste af de 4 store hovedkaster 
i Pagoderne, oversat: »de hellige dyrkelses huse«. 

Man kan ikke blive Bramin - det fødes man til, det er altså arveligt 
indenfor kasten, og mange rettigheder følger med kaldet. 

Braminerne har eneret på at udføre de vediske ofringer der kan føres 
tilbage til ritualer ca. 500 år f. Kr., men som i vore dage er mere sjæld¬ 
ne - tidligere var et af privilegierne, at kun Braminerne måtte spise af 
offerkødet. 

Nu var det almindeligt, at Pagodestærene holdt til ved og i pagoderne, 
og de har nu og da snuppet sig en bid af resterne fra ofringerne og er 
derved blevet anset hellige - og således har de erhvervet deres navn. 

Pagodestæren er en statelig fugl, der bevæger sig med rejsning og ele¬ 
gance - som regel er den ret fredelig, men hvis den vil yngle, slår den 
alt ihjel omkring sig, endog større fugle; hos mig dræbte den flere an¬ 
dre stære, og endog en Beo overfaldt den; når det kan lade sig gøre, er 



en af årsagerne at begge køn jager den stakkels fugl, de har forset sig 
på, og fjerner man denne, tager de fat på den næste, og det kan være 
katastrofalt i løbet af mindre end en halv time, og det kan være uhyre 
svært hvis man har en flok stære på en noget trang plads. Den eneste 
rigtige stære-voliere, jeg har set, tor over 30 år tilbage hos Percy 
Bertelsen, volieren var meget stor og der var et utal dejlige gemmeste¬ 
der for de forfulgte eller nervøse fugle. 

Hos mig var volieren alt for lille og for åben, det behøver den slet 
ikke at være, stærene er jo slet ikke udpræget flyvende fugle, men er 
volieren i orden med store, robuste træer som f. eks. graner, vil det 
være et smukt syn at se de strålende farveprægtige fugle hoppe eller 
småfly ve i træerne - man skal dog af hensyn til de noget grisende fugle 
være i stand til næsten daglig at oversprøjte træerne grundigt, for sæt¬ 
ter fuglenes ekskrementer sig først rigtigt fast, er det næsten håbløst at 
få dem fjernet. Tykkere grene eller svære siddepinde må heller ikke 
savnes, og når man har konstateret hvor fuglenes yndlingspladser fin- 

des, kan man klippe de mest udsatte grene bort, så virker volieren frisk 
og ren og som en seværdig ramme om de smukke fugle. 

Jeg har også erfaret, at fuglene, efter at have dræbt en anden fugl, 
straks er gået i gang med at partere og æde den - det var jo ikke me¬ 
ningen, ihvertfald ikke min. 

Altså, har man en ledig voliere - den behøver kun at være et par me¬ 
ter i kvadrat, hvor de kan gå alene, eller man har en meget stor voliere, 
som selskabsvoliere - er Pagodestæren at anbefale - bure er uegnede. 

En stærekasse med et forstørret indgangshul er godt rugested; hvis 
blade, tørt græs, mos eller lignende er til stede, sørger de selv for resten 
om de 4 grønligblå æg, der ruges ca. 12-13 dage og ungerne forlader re¬ 
den omkring 3 uger gamle. Albrecht-Møller, 



Min undulat sidder stadig og gylper noget slim op, som den smører 
på spejlet, klokken eller i øret på os - nu har det varet i 8 dage og vi 
har fået noget af dyrlægen, men den gylper stadig. A. P. i K. 

Kære A. P, Deres undulat er sikkert en han og nu er det forår, fuglen 
er blevet kønsmoden, den trænger til en lille pige. Den har prøvet at 
made partneren i spejlet, som ingen partner var, så har den prøvet med 
sin legekammerat klokken, som ikke tog imod - derefter Dem, og De 
fandt det var noget griseri - ak ja! Men husk på, først har De taget fri¬ 
heden fra den - derefter dens naturlige partner - så har den kun lege¬ 
tøjet og Dem. Det retter sig og er et bevis for at fuglen er helt rask og 
normal - en dyrlæge skal man kun bruge til syge dyr. Men det undrer 
mig, han ikke har sagt til Dem, at det har været forår. A.-M. 

Vil De ikke nok skrive en artikel om stækning af fugle - det drejer 
sig om en amazone - jeg er nyt medlem. E. B. i M. 

Stækning har været udførligt beskrevet i »Stuefuglene« 42. årgang 1966 
pag. 277: »Hvad er rigtig stækning«. Jeg kan ikke sende Dem bladet, 
men har ladet fremstille nogle fotokopier og tilsendt Dem. A.-M. 

Kommer der ikke snart nogle flere farvetavler, dem er vi meget glade 
for - de er så gode. V. R, i S. 

Tak for rosen - jeg beflitter mig også så meget jeg kan for at få fug¬ 
lene til at ligne i typer, farver og stillinger, men det er indtil videre et 
økonomisk spørgsmål, selv om jeg ikke tager noget, er det ret bekoste¬ 
ligt at få fremstillet tavlerne i 4-5 farver - jeg skal forelægge det på be¬ 
styrelsesmøde og høre hvad kassereren siger til det. A.-M. 

Jeg har haft uheld med mine Græsparakitter (Turkis) (- altså Rød- 
skuldrede - red.), to har slået sig ihjel ved volierens endevæg - først 
troede jeg det var katte, men nu ved jeg de er fløjet imod. Volieren er 
1 x5 meter, så den er da stor nok. N, N, i V. 

Ja, desværre er volieren ikke alene stor nok, den er for stor, især for 
nyudfløjne græsparakitter, som får for meget fart på og forslår sig som 
tilfældet er hos Dem. Det kan De bøde på ved i en ramme at spænde et 
stykke fiskenet ud, rammen skal passe i volieren og adskille volieren 
den første uge i 1 x 1 m, så er fuglene fortrolige med de daglige forete¬ 
elser. Hænges rammen så op i volierens tag med et par kroge, så kan 
man udvide et par gange indtil fuglene kender volieren - anbring også 
nogle siddepinde i nærheden af volierens endevæg. A.-M. 

Vil brevkassen svare mig på, om jeg skal anbringe ynglekasser inden¬ 
dørs eller udendørs? 5. V, i P. 

Når De skriver kasser formoder jeg det drejer sig om papegøjer - og 
hvis De til dem har både indendørs og udendørs voliere, vil jeg tilråde 
Dem at hænge kasser op både uden- og indendørs - og hvis det er trope¬ 
fugle har jeg også selv anbragt mange redeindretninger begge steder 
og ladet fuglene selv bestemme, det har jeg haft bedst resultat med. 

A.-M. 

Jeg har i de sidste 2 numre af »Stuefuglene« ærgret mig over brugen 
af udanske navne på fugle - var det dog ikke muligt at få dette rettet? 

Kunne man ikke tænke sig at V. Wieses »Tropefuglenes Liv i Fangen¬ 
skab« kunne blive en slags »Fugleholdernes bibel«. Jeg har især hæftet 
rhig ved »Conure« og »Ufermaina«. H, P. i K, 

Det er svært at overvinde hævdvundné navne - og jeg vil indrømme, 
al jeg tidligere var mere »brændende i ånden' for at blive i det åndelige 
klima, selv om der på nogle områder kan konstateres resultater - må 

jeg blot anføre nogle, som Jeg ihvertfald har bidraget væsentlig til, både 
i skrift og foredrag, f. eks. er Helenafasan blevet til »Vatret Astrild«, 
Malabarfasan til Malabaramadine, Grisbleu til Rødhalet Astrild, har ar¬ 
bejdet for at få Mohrenkopf til Senegalpapegøje, og her vil jeg da gerne 
tage bestemt afstand fra Wieses Mohrenkop, som jeg finder er det rene 
vrøvl, mohren er intet dansk navn og dens forbindelse med service kan 
jeg ikke se - der ville jeg da foretrække det rent tyske, det er der da 
mening i. Jeg har prøvet at få »Platycercus« Rosellaeme til at hedde 
Fladhaleparakitter og Neophemaarteme - græsparakitter - med tilføj¬ 
else af deres egenskaber. 

Tørkis, Turkis, Torkisin, Turquisin, Turkesin ville jeg kalde 

1. Rødskuldret græsparakit. 

2. Splendid ville jeg kalde Rødbrystet græsparakit. 

3. Klippeparakit eller Bjergparakit, N. petrophila = Olivengrøn græs¬ 
parakit. 

4. Elegant, N. elegans = Sirgræsparakit. 

5. Blåvinget parakit, N. chrysostomus = Blåvinget græsparakit. 

6. Orangebrystet parakit, N. chrysogaster = Orangebuget græsparakit. 
- og i min beskedne egenskab af redaktør retter jeg et utal af artikler 
og annoncer - men alle kan jeg ikke rette. 

Jeg kan ikke se, at »Conure« er så slemt, det er direkte engelsk, og 
det har været anvendt så længe jeg kan huske, og det samme gælder 
»Ufermaina«, vi har fået en hel del navne med vor påvirkning over Russ 
og Neunzig - men iøvrigt har mange andre husdyr både engelske, tyske 
og franske navne - det synes jeg også bedre om end en sprogforbistring, 
men iøvrigt mener jeg vi bør have et godt dansk navn - og så anvende 
de latinske - og det vil jeg prøve at medvirke til, og håber så »Stue- 
fuglene«s læsere vil hjælpe mig. A.-M. 

1, opdræts medaljer! Undertegnede tillader høfligst at stille følgende 
spørgsmål: 

1. Hvorfor kan Helmuth Pedersen, Frederikssund, ikke få opdrætsme¬ 
dalje for Sporophila americana americana, da artiklen, mig bekendt, 
er afleveret på mødet den 12. sept. 1967? 

2. Hvad nu, hvis det viser sig at være verdensopdræt, fordamper guldet 
så også? 

3. Hvornår bliver det sådan, at vi er een landsforening med lokalfore¬ 
ninger, således at SAMARBEJDET er slået helt igennem? 

Med venlig hilsen 7. C. L. i R. 

ad 1. Fordi beretningen ikke opfyldte de betingelser alle de tidligere op¬ 
dræt har været underkastet. 

Det er ikke et spørgsmål om når bidraget er indleveret, men når det 
offentliggøres. 

Beretningen jeg modtog den 12 sept.? gennemså jeg først dagen efter 
mødet, altså 13. sept., det var løst kradset ned på 3 løse blade revet ud 

af en lommebog - og de kunne ikke uden yderligere udførlige oplysnin¬ 
ger bringes i »Stuefuglene« som 1. opdrætsberetning af det opdræt, som 
lørst blev fastslået ved mit besøg den 10. sept. - men dette arbejde kun¬ 
ne Jeg ikke klare da jeg var engageret med arbejde, hjemmebedømmelse 
og møder lørdag, søndag, mandag, tirsdag, onsdag, torsdag og fredag, 
altså 9.-15. sept. og skulle derefter til Frederikshavn og Aalborg 19. og 
20. og som dommer til Haderslev 22,-23., derfor turde jeg ikke tænke på 
at få ringet, skrevet, undersøgt om det var et verdensopdræt til okto¬ 
berbladet - forhåbentlig forstået! 

Og da jeg så 1. oktober så S. F.'s blad bringe beretningen i samme 
ordlyd - gik jeg ud fra, at det ikke havde så megen hast ydermere da 
vi ikke gerne bringer hinandens stof til stort set de samme mennesker 
i de tre fugleblade; jeg bad derfor om yderligere oplysninger - men fik 
en fotokopi af artiklen i »Fugleliebhaveren«. 

Man burde næppe have været så emsig med at få det i de andre bla¬ 
de. når det var så vigtigt at få medaljen. 

Opdrættet anerkendes naturligvis alligevel, og ingen anden kan få 
medalje for 1. opdræt af den Klerkefinkeart - og opdrættet er jo lige 
godt enten Petersen får medaljen eller ikke. 

Også jeg har haft mange opdræt, som aldrig er blevet præmieret - 
men jeg ved med mig selv, at dem har jeg lavet, æren er jo lige stor 
når jeg kan glæde mig over at det er anerkendt. 

Og Helmuth Petersens opdræt er jo anerkendt på tryk. 
ad 2. Er besvaret ved ad 1 og opdrættet er et verdensopdræt, 
ad 3. Ligger det udenfor 3 F's evne at besvare. Vi har siden 1. januar 
1939 haft en 1. opdrætsordning, og om Samarbejdet eventuelt ad åre kan 
overtage den, kan ikke besvares - men, som jeg gav udtryk for i mit 
svar på kongressen - tror jeg det har lange udsigter. 

Når Samarbejdet er slået helt igennem og er langt mere interesseret 
end det er p. t., overlades det måske, hvis man kan magte det - og så 
har vi i FFF kun 9 stemmers indflydelse på dets forløb. 

Albrecht-Møller, 


Curt af Enehjelm 65 år. 

Curt af Enehjelm fylder 65 - men det er han uden indflydelse på. Han 
plejer at fremhæve, at han er doven af naturen - hvis det er sandt, hvad 
skal så vi andre, som altid har skyldt ham breve - og som stamper rundt 
og slet ikke blot tilnærmelsesvis får det til side, som han magter. Nye 
udgaver af hans gedigne bøger på dansk og hver gang gennemset og ud¬ 
videt - om Undulater, Kanarier, Zebrafinker, Papegøjer og Kæledyr - 
den store Undulatbog på tysk, og nu det sidste årstid 2 mindre bøger 
henholdsvis om Papegøjer og Parakitter - - en masse breve, og det er 
ikke småting, altid flere ark , og på flere sprog - nej, doven er det sid¬ 
ste der må siges om ham, men det er han også nok den eneste der gør, 
og det passer ikke! 

Og så med den indsats han med sin indsigt og store viden har lagt i 
»Hogholmens Djurgård« - med bygning, udvidelse og fine resultater, det 
er et kæmpeværk - og det viser i sandhed Enehjelms format. 

Hvor er det dog lykkeligt, at han fik netop en sådan arbejdsplads - 
tænk, hvis han var bleven ansat i et eller andet ligegyldigt job - det ville 
have været et syndigt spild af skønne kræfter. 

Men vi, som husker ham, da han med ildhu startede os i vores ung¬ 
dom - og som trofast og vedholdende har støttet os fremover i de sid¬ 
ste over 30 år, er vel dem, der skylder ham mest - og derfor hilser, tak¬ 
ker og lykønsker vi vores ven med den halvrunde fødselsdag den 29. juli. 

Hjertelig tillykke. AlbrechuMøller, 


Aftenturen 

starter i år den JJ. juni kl. 18,30 fra Det gamle Grønttorv v/ J. E. Ol¬ 
sens Enke, på hjørnet af Linnégade. 

Turen går over Farum til Lynge kro. I Farum besøges en fugleven og 
muligvis en forinden. 

Når vi har besøgt kroværtens fuglesamling, står kaffen klar. 

Tilmelding til undertegnede snarest og senest fredag d. 7. juni kl. 19. 

Der modtages ikke eftertilmeldinger. 

Ved tilmeldingen betales turen - kr. 15,00. 

O. Mikkelstrup, 

Ærtemarken 63, Søborg 
Tlf. SØ 8862. 

Hjemmebedømmelse 1968 

Atter i år er det på 01 Valby 7743 hos Ulriksfeldt man tilmelder sig 
til hjemmebedømmelsen. Gebyret kr. 10,00 som sidste år. Tilmeldelse 
helst inden 15. juni. Der aflægges to besøg i løbet af sæsonen, og det 
skal som sædvanlig siges, at fugleholdets størrelse, medlemsskab af 
den ene eller anden (eller ingen) forening o. s. v. er uden betydning. 
Vestgrænsen må sættes ved Storebælt. 

Adressen: 

Foreningen for Fuglevenner, 
Beatevej 23, Valby. 

J. Ulriksfeldt. 

Samarbejdets Kongres. 

I anledning af Ivan Larsens kritik af Samarbejds-kongressen i år i 
Helsingør, og redaktørens svar, har vi modtaget endnu et indlæg fra 
Gunnar Lind, Randers - med kritik af redaktøren. 

Brevet og redaktørens gensvar har været forelagt på bestyrelsesmø¬ 
det på foranledning af bladudvalget og det blev enstemmigt vedtaget, at 

det ikke kan optages - da det stadig vil kræve svar og gensvar - og det 
er hele spørgsmålet om hvor Samarbejdets kongres skal ligge - ikke 
værd - i særdeleshed da »F.F.F.« ikke afgør dette, men Arbejdsudvalget i 
Samarbejdet. 

Redaktøren svarer Gunnar Lind direkte. A.-M, 


FORENINGEN FOR FUGLEVENNER 


»LANDSFORENINGEN« 

Formand: Albrecht-MpUer, Christen Koids allé 1, Kastrup, Ilf. 50 03 78. 
Næstformand: Helge Christensen, Dalgaardsparken 12, Lynge, tif. Lynge 371. 
Kasserer: Jørgen Ulrichsfeldt, Beatevej 23, Valby, tlf. VA 7743. 

Sekretær: Aage V. Nielsen. Thorupgaardallé 32. Vanlose, tlf. 71 61 40. 
Forretningsforer: Flemming Overgaard, Krudtåmsvej 72, Dragør, tlf. 53 11 53. 
Bisidder: Fru Gurli Nielsen, Thorupgaardallé 32, Vanløse, tllf. 71 61 40. 
Bisidder: Ove J. Mikkels trup. Ærtemarken 63, Søborg. tlf. SØ 8862. 

Postgiro 1385. 



NÆSTE MØDE tirsdag den 13. august 1968 kl. 20 i Set. Andreasordenens 
selskabslokaler, Frederiksberg allé 11. 

EMNE: Taler Arne Jensen, Tingtved. 

SIDSTE MØDE tirsdag den 14. maj 1968. Formanden åbnede sæsonens 
sidste møde og beklagede at måtte meddele, at aftenens foredragsholder 
Jens Hasholt desværre havde måttet melde afbud på grund af sygdom, 
og al Mogens Stig Andersen, Frederikssund, derfor i stedet ville vise en 
af ham selv optaget film. 

Da der i fjor ikke havde vist sig nogen interesse for den årlige stortur, 
er det besluttet ikke at arrangere en sådan i år, hvorimod vor sædvan¬ 
lige aftentur i juni måned vil starte den 11. juni kl. 18,30. O. J. Mikkel- 
strup gav nogle foreløbige oplysninger om turens forløb, men iøvrigt 
henvises til udførligere omtale om turen andetsteds i bladet. Sluttelig 
oplystes, at der senere vil fremkomme et referat fra SAMARBEJDET's 
for nylig afholdte kongres. 

Mogens Stig Andersen fik derefter ordet og fortalte om sin interesse 
for fugle allerede fra drengeårene, om bygning af sine volierer, beplant¬ 
ning, fodermidler og sidst men ikke mindst, hvordan fuglelitteraturen 
havde været ham til megen gavn og anbefalede derfor meget kraftigt 
enhver at anskaffe sig litteratur om de fugle de specielt interesserer 
sig for eller låne de ønskede bøger på biblioteket. 

Derefter kørte Mogens Stig Andersen sin farvefilm, der indeholdt op¬ 
tagelser fra mange forskellige fugleholdere i Danmark, hvor man så de 
fleste af de fuglearter, vi holder, men ikke mindst var der en række 
dejlige optagelser fra M. S. A.'s egen samling af såvel småfugle som 
krumnæb, og de sidste meter med de altid klovnende lorier var aldeles 
uforlignelig, og M. S. A. høstede da også fortjent bifald for sin film, 
om hvilken han sagde: det koster tid, penge og megen tålmodighed. 

gavn. 


221 


FUGLEFORENINGEN FOR ALS OG SUNDEVED 

På det månedlige møde i april holdt vi en spørgeaften sammen med 
vores dommer fra sidste år, Thomas Christensen, Haderslev, som også 
havde taget en kanarieekspert fra Haderslev med, B. Christensen. 

Der blev stillet mange spørgsmål til begge de herrer. Kanarieopdræl- 
terne fik en mængde gode råd og oplysninger af B. Christensen og Tho¬ 
mas Christensen kom med mange interessante forklaringer på alle de 
spørgsmål, der blev stillet til ham, både om finker og parakitter Vi 
sluttede denne interessante og lærerige aften med amerikansk lotteri 
og kaffebord. 

Til mødet i maj måned havde vi lånt nogle lysbilleder af »Samarbej¬ 
det mellem danske fuglevenner«. Disse billeder blev kommenteret af 
vores formand, som havde søgt oplysninger om de forskellige fugle i 
foreningens litteratur. De mødte medlemmer var dog ikke altid enige 
med Loldrup i det han fortalte, så der kom hurtigt en lille rask diskus¬ 
sion i gang, men det sætter jo også lidt kulør på det hele. Aftenen slut¬ 
tede med kaffebord. /. Frølich, sekr. 

ROSKILDE OG OMEGNS FUGLEFORENING 

Medlemsmøde den 8. maj. Mødet holdtes denne gang i Roskilde 
Boldklubs lokaler på Møllehusvej. 

Formanden lagde ud med at byde de 37 fremmødte velkommen. Ef¬ 
ter en kort omtale af kongressen og det kommende sommermøde hos 
næstformanden den 6. juni, gav formanden ordet til Walter Langberg. 

Denne holdt et fortræffeligt foredrag om undulater og viste farve¬ 
dias til. 

Efter kaffebord og bankospil sluttede man et godt møde, som havde 
fortjent en større tilslutning. Sekr. 

HELSINGØR FUGLEVENNER. 

Samarbejdets Kongres 1968. Lørdag den 20. april kl. 15,00 var der af¬ 
gang fra Helsingør posthus med bus og privatbiler til parakiteksper- 
ten hr. Calvert, Vedbæk, som havde været så velvillig at fremvise sine 
mange skøitne og sjældne fugle på trods af at der flere steder enten 
var æg eller unger i kasserne. Det blev en virkelig oplevelsesrig efter¬ 
middag, selv for folk som ikke selv har eller ikke interesserer sig for 
parakitter. Der var mange skønne ting bl. a. Rødvinge, Konge, Barnard, 
Prinsesse, Blå Rosella samt Gul Sangparakit og mange mange flere. 
Vi benytter endnu engang lejligheden til at takke hr. Calvert for den 
fine modtagelse vi fik denne eftermiddag. 

Lørdag aften kl. 19,30 var Helsingør Fuglevenner vært ved en kamme- 
raskabsaften, hvor hr. Mogens Stig Andersen viste en film om sine 
fugle samt fortalte om disse. Der var også her mange skønne ting, bl. 
a. så man her et par Solfugle, som havde bygget rede og havde æg, 
ejeren af disse fugle havde givet de gamle fugle lejlighed til at flyve 
frit om i haven for at samle insekter til ungerne. 

Derefter var der kaffebord og bankospil om bl. a. frø-øl-bur samt 5 

halve »aber«, som forskellige handlende havde været så venlig at skæn¬ 
ke. 

■ Søndag fortsattes med generalforsamling om formiddagen samt kon¬ 
gres om eftermiddagen. Efter kongressen blev det meget omtalte og 
omdiskuterede dommermøde afholdt. Peter M. Jensen, 

FUGLEVENNER FOR HADERSLEV OG OMEGN 
valgte på sin sidste generalforsamling følgende bestyrelse: 

Formand: Hans Drabsch, Skovvejen 6, Starup. 

Kasserer: Chr. Schmidt, Lindevej 1, Haderslev. 

Sekretær: Bent Christensen, Kroghs Kobbel 39, Haderslev. 

Besl.-mdl.: Emil Minke, Svanevej 38 A, Haderslev. 

Best.-md).: Chr. Dall, Borgmester Finksgade 11, Aabenraa. 

Da vi ikke synes at foreningen skal ligge stille hele sommeren, vil 
vi i år afholde 4 møder hos forskellige medlemmer, som vil vise deres 
fugle frem, og vi håber så det kan blive en succes til gavn for kamme¬ 
ratskabet i foreningen og måske kan vi få lov til at komme hos andre 
medlemmer til næste år og på den måde lære hinanden bedre at kende. 

Bent Christensen. 


D. K. K. 

Medlemsmøde mandag den 6. maj 1968. Formanden bød velkommen 
og gav medlemmerne et kort resume af Samarbejdets kongres i Hel¬ 
singør. Vores kasserer, fru Børge Nielsen, havde en del nye emblemer 
med til medlemmerne, og de blev nærmest revet væk, der var stor be¬ 
gejstring til stede over det liile kønne motiv. Da emblemerne er i rent 
sterlingsølv koster de kr. 10 og kan bestilles hos fru Nielsen, Hyrde¬ 
vangen 28* V, Brønshøj-København, tlf. Bella 6214v. 

Ordet var frit til alle opdrætterne, som jo har travlt i denne tid. 

Der var bl. a. stor diskussion om Sheltox (midedræbende) kontra 
andre midler. 

Hr. Arnsing har i 10 år brugt det gennemprøvede middel Sheltox 
uden uheld og advarede os stærkt imod at bruge andre midler. 

Hvis opdrætterne fjerner æggene fra reden (til det tredie æg er lagt) 
og lægger narreæg i, bør vi ikke lægge dem i en lukket plastikæske, 
æggene skal have luft, derfor bør vi bruge en æske med vat uden låg. 

En del opdrættere har konstateret mange ubefrugtede æg i år. Mon 
det kan skyldes klimaet? Er pindene for løse i buret? 

Hr. Ronck: Sæt hunnen i yngleburet, og når hun næsten er færdig 
med at bygge reden, da sæt hannen ind til hende. Når det første æg er 
lagt, kan man fjerne hannen igen, een befrugtning er nok til alle æg¬ 
gene. 

Når man flytter en fugl, umiddelbart før den skal lægge æg, kan den 
gå i stå (smide det i buret) indtil hun bliver »hækkemoden« igen. 

Når ungerne er 6 uger gi. begynder de at fælde. Det varer 7-8 uger 
og en måned efter er den på sit højdepunkt. 

Den rødeste fugl bliver bleg, når den fælder i utide, men får sin 
normale farve igen når den fælder i tide. 

Efter disse små tips udspandt der sig en livlig og for os medlemmer 
uhyre lærerig og interessant diskussion mellem hr. Ronck og hr. J. 
Edwardsen om emnet: Dimorphic hanner 
Da den dimorphic’ egenskab er kønsbundet a la isabel-dilute, skulle 
det teoretisk ifølge arvelovene være muligt at få både hanner og hun¬ 
ner med dimorphic særpræg. 1,0 med dimorphic arvelighed og 0,1 di¬ 
morphic skulle give (foruden almindelige) dimorphic unger af begge 
køn. Hr. J. Edwardsen siger nej! Hr. Ronck siger ja! Hvem har ret? 

Vort næste møde er den 2. september 68 og DKK ønsker hermed alle 
sine medlemmer god sommerferie! Sekretær Tove Rasmussen, 

FUGLEVENNEN FOR NYKØBING F. OG OMEGN 
afholdt den 16. april sin årlige generalforsamling. 

Formanden, Gunni Nielsen, aflagde beretning og omtalte den mæg¬ 
tige fremgang foreningen havde haft, både hvad angik medlemstallet 
og udstillingen, det sidste ganske afgjort fordi vi på sidste udstilling 
kunne have fuglene gående varmt eller koldt, som de nu var vant til 
hjemmefra, hvorfor flere var blevet interesseret i at sende fugle på ud¬ 
stilling. 

Efter formandens beretning oplæste kassereren, Kjeld Hansen, regn¬ 
skabet, der viste et meget fint overskud, og dette blev godkendt med 
stort bifald. Som noget enestående kan nævnes udstillingen, der gav 
overskud, en ting, der vist sjældent sker. 

Derefter gik man over til valget, og den nye bestyrelse kom til at se 
således ud: 

Formand: Gunni Nielsen, Ritz, Nykøbing F. 

Næstfmd.: Aage Winkelmann, Fuglsangsvej 9, Sundby pr. Nykøbing F. 
Kasserer: Kjeld Hansen, Birkevej 9, Sundby pr. Nykøbing F. 

Sekretær: John Jacobsen, Horreby pr. Nykøbing F. 

Best.-mdl.: Lars Johansen, Nystedvej 33, 0. Toreby pr. Nykøbing F. 

1. suppl.: Børge Christensen, Frihedsvej 7 B, Stubbekøbing. 

2. suppl.: Johan Bonde, Nagelsti pr. Nykøbing F. 

Foreningens mangeårige revisor, Marius Olsson, modtog genvalg, og 
de afgåede bestyrelsesmedlemmer Orla Petersen og Henning Krogh 
Hansen blev hyldet for del strålende arbejde, de havde gjort for for¬ 
eningen. John Jacobsen, 

STUEKULTUR FOR RINGSTED OG OMEGN 
På Stuekultur for Ringsted og Omegn's møde den 1. april talte Preben 
Knudsen, København, om sine fugle og om den erfaring man får af 
fuglehold igennem mange år. Knudsen viste gode billeder og talte også 
om hver enkelt af disse fugle. 

Det var det sidste møde i denne sæson, så der bliver ikke noget møde 
før i august, ti. Nielsen, 

FUGLEVENNERNE AARHUS 

Maj mødet blev en sukces hvad tilslutning angår, og da det viste sig, 
at Knud Juul, aftenens foredragsholder, var en dygtig fortæller, fik vi 
en god aften ud af det. 

Knud Juul anslog, at de havde set et par millioner fugle i de 3 uger 
turen varede. Der blev set ikke færre end 622 arter, hvoraf mange ikke 
før var set i Østafrika, men billederne kunne have været tydeligere, 
og mange gange var det vanskeligt for os at identificere fuglene. Knud 
Juul fortalte i et dejligt klart sprog om reservater på størrelse med 
Danmark, og om 50-60" varme i jorden, 30 varmt vand i søerne, og 
viste lysbilleder fra Sjokokoskoven, verdens bedste fuglelokalitet, Na- 
vashasøen, hvor den nys i TV viste film »Nattens Dronning« var op¬ 
taget. Ligeledes så vi pragtfulde billeder fra stepperne og skovene med 
deres rige dyreliv, ialt ca. 320 billeder, og det bifald Juul fik som tak, 
var velfortjent. 

Vi kunne glæde os over at mange af de medlemmer, som vi ikke ser 
til hvert møde, var der, og de var ikke mindst skyld i, at vi fik en god 
gang fuglesnak inden vi skiltes, og forhåbentlig kommer de også til 
vores kammeratskabsaften 13. juni. //. H. Jacobsen. 


SAMARBEJDET mellem danske fuglevenner - 

MØDELISTEN for juni måned 196S 

Dato, by, forening, arrangement, mødested, ugedag, klokkeslet og even^ 
tuelt program: 


4. Sønderborg FUGLEFORENTNGEN FOR ALS OG SUNDEVED, 

møde, Strandpavillonen, tirsdag kl. 20,00. 

5. Svendborg SVENDBORG OG OMEGNS FUGLEVENNER, møde, 

restaurant »Borgen«, onsdag kl. 20. 

6. Roskilde ROSKILDE OG OMEGNS FUGLEFORENING, aften¬ 

møde hos Ib Sandberg Nielsen, Kildebrønde mark 
pr. Greve (tilmeldelse nødvendig senest 4. juni til 
formanden eller på telefon (01) 90 09 12 eller (03) 35 
58 83), torsdag kl. 19,30. 


10. Glostrup FUGLEVENNEN GLOSTRUP, sommermøde afholdes 

den anden mandag i juni; spørg om tid og sted hos 
bestyrelsen. 

11. København FORENINGEN FOR FUGLEVENNER, aftentur. Til¬ 

meldelse vedlagt kr. 15,00 pr. deltager til O. J. Mikkel- 
strup, Ærtemarken 63, 2860 Søborg senest d. 7. juni. 

13. København SELSKABET FOR STUEKULTURER I DANMARK, 
møde, Salen i Vanløse Kulturgård, Lindehøjen 12, 
Vanløse, torsdag kl. 19,45. 


13. Aarhus FUGLEVENNERNE I AARHUS, kammeratskabsaf¬ 

ten, Østergades hotel, torsdag kl. 20. 

19. Haderslev FUGLEVENNER FOR HADERSLEV OG OMEGN, 
møde hos B. Christensen, Kroghs Kobbel 39, onsdag 
kl. 19,30. 


20. Slagelse D. U. K. (Undulatklubben, København), møde hos E. 

Schrøder, Priorgade 1 B, torsdag kl. 20. 

29. Roskilde ROSKILDE OG OMEGNS FUGLEFORENING, voli¬ 
eretur med start lørdag kl. 14,30. Meddelelse om tu¬ 
ren udsendes direkte til medlemmerne. 


MØDELISTE for juli måned 1968: 

8. Glostrup FUGLEVRNNEN GLOSTRUP, sommermøde afholdes 
den anden mandag i juli; spørg om tid og sted hos 
bestyrelsen. 

16. Haderslev FUGLEVENNER FOR HADERSLEV OG OMEGN, 
møde hos Chr. Schmidt, Lindevej 1, tirsdag kl. 19,30. 


Følgende foreninger har meddelt, at de ikke afholder møde i juni og 
juli 1968: 

ASSENS: Foreningen for Stuekultur, Assens. 

FREDERIKSHAVN: Frederikshavn Fugleforening. 

HELSINGØR: Helsingør Fuglevenner. 

HOLBÆK: Holbæk og omegns Fugleforening. 

KØBENHAVN-KASTRUP: Amager Stuekulturforening. 

KØBENHAVN: D. K. K. (Kanarieklubben). 

NYKØBING F.: Fuglevennen for Nykøbing F. og omegn. 

NÆSTVED: Næstved Fuglevenner. 


FASTLAGTE UDSTILLINGER I 1968: 

September måned: 

27.-29. Amager Stuekulturforening, Kastrup. 

Oktober måned: 

5.- 6. Sønderborg, Stuefugleforeningen for Als og Sundeved. 
11.-13. Nykøbing F., Stuekultur for Nykøbing F. og omegn. 

18. -20. Frederikssund, Stuekulturforeningen af 1960. 

19. -20. Holbæk, Holbæk og omegns Fugleforening. 

J 9.-20. Svendborg, Svendborg og omegns Fuglevenner. 

25.-27. Esbjerg, Foreningen for Fuglevenner, Sydvestjylland. 

25.-27. Nykøbing F., Fuglevennen for Nykøbing Falster og omegn. 

25. -27. Næstved, Næstved Fuglevenner. 

26. -27. Nyborg, Nyborg Stuekulturforening. 

November måned: 

1.- 3. Helsingør, Helsingør Fuglevenner. 

1. - 3. Landskrona, Sveriges Samarbetande Burfågelforeningers Lands¬ 

udstilling. 

2. - 3. Glostrup, Fuglevennen Glostrup. 

8. -10. Ringsted, Stuekultur for Ringsted og omegn. 

9. -10. Horsens, Jydsk-Fynsk Kanarie Klub. 

15.-17. Køge, Stuekultur Køge. 

23.-24. København, Specialklubbernes Landskåringsskue. 

Arbejdsudvalget, 


Medlemmers køb, salg og bytte - 

Læg venligst 1 krone i frimærker sammen med Deres fremtidige an¬ 
noncer til denne rubrik. 

Købes: 1,0 agerhøneastrild. 

K. Madsen, Ladbyvej 7, Kastrup. 

Sælges: 2.3 diamantfinker, 3,4 rødhovedet papegøjeamadiner, 0,2 ring- 
astrilder - alle ungfugle fra 1967. 

£. P. Kirkebæk, Dannevang 14, Viborg, tlf. 663. 

Sælges: 3 stk. sorthovedet dværgpapegøjer, fra i år, i bytte kan tages 
1,1 taranta dværgpapegøjer - kun fugle af god kvalitet har interesse. 
Karl Nielsen, Voldbjergvej 7, Risskov. 

Sælges: 1,1 rosenhovedet dv.papegøjer fra 1967 kr. 60, 1,0 rødhovedet 
gouldsamadine fra 1967 kr. 75, 4 stk. gule kanarier pr. stk. kr. 12. 

Købes eller byttes med ovenstående: 0,1 gulhovedet gouldsamadine, 0,1 
blåhovedet sommerfuglefinke. 

Bruno Dorin, Forsorgsv. »Volshave« pr. Søllested Lolland, tlf. Søllested 

259 

Sælges billigt: Voliere (170 høj, 95 lang, 65 bred) kraftige trærammer 
med pansernet, kan adskilles og atter sammenskrues, 
y. B. Hansen, L. A. Ringsvej 105, Odense, tlf. (09) 12 74 99. 

Sælges: 10 stk. A. personata m/blå arvelighed (efter ren blå og grøn/ 
blå). Et brugt elektr. hegn mrk. »Stød«. 

Poul Frandsen, Brønshøjvej 80, Københ. Brh., tlf. 71 79 25. 

Købes: Årgangene 43-44-454647 (1946/50) af »Stuekultur«. 

H. Strate, Hessensgade 57^, København S. 

Sælges: 2 par kinesiske dværgvagtler, naturudrugede, kr. 40 parret, 4 par 
fine hvide højstjerter (duer) kr. 15 parret, eller byttes med kapduer el¬ 
ler diamantduer eller småfugle. 

Carl Møller, Helsingevej 26, Gørlev Sjælland. 

Købes: 0,1 grøn kardinal, 0,1 aymaraparakit, 0,1 Pyrrhura perlata evt. 1,1 
Sælges: 1,1 hvide risfugle. 

Sv. Wittrup, Tunøvej 3, Frederikshavn. 

Købes: 1,0 turkis græsparakit, gerne udsøgt. 

S. Sørensen, Søndergade 63, Ølgod, tlf. (052) 445 10. 

Købes: 0,2 flagermuspapegøjer. 

Malling, Højby Sjæll., tlf. Højby 287. 

Købes: 0,1 spidshalet bæltefinke eller 1,0 sælges. 
jB. Jensen, Langgade 4 B, Gedser. 

Købes: 1,0 hvid kanarie (1967-68). 

Ole V, Laursen, Skanderupgade 2, Skanderborg. 

Købes: 1,1 solfugle eller byttes med 1,1 harlekinvagtler eller 1,1 regn¬ 
vagtler. 

Aage Nielsen, Kejserensvej 1, Fredensborg, tlf. (03) 28 10 81. 

Sælges: 2,2 Diggles korthalet bæltefinker, 1,1 Hecks spidshalet bælte¬ 
finker -f- en unge. 

Steen Carstensen, Damtoften 22, Stilling, tlf. (06) 53 31 11. Stilling 149. 

Sælges: 1,1 pennantparakitter, 1.1 bjerglori eller byttes med følgende: 

I, 1 splendid græsparakit ter, 1,1 blårygget-, 1,1 grønrygget- og 1,1 meksi- 
kanske spurvepapegøjer. 

Lars Bøllund, Storegade 144, Esbjerg, tlf. (051) 3 04 76. 

Sælges: Gulpandet amazonpapegøje, meget talende, med bur kr. 500, 
samt et par kinesiske nattergale 'kr. 75 uden bur, evt. med bur. 

Larsen, Saltværksvej 87, Kastrup, tlf. 50 18 60. 

Købes: 1,0 blå rosella, 1,0 lizard sølv. 

Sælges: 3,3 grønrygget astrilder, avlspar med 4 voksne unger, 0,1 kort¬ 
halet bæltefinke, diamantfinker, eget opdræt, byttes han eller hun Stan¬ 
ley søskende fra 67. 

K. Nielsen, Dalvangen 39, Brh., tlf. (01) Bella 9430, Taga 6132. 

Sælges: 1 stk. brugt papegøjebur str. 45x45x80 cm kr. 80 (ny pris kr. 
160), 10 stk. ynglebure, kassebure med små fejl str. 61x40x30 cm pr. 
stk. kr. 26,50. 

A, Andersen, Sølystvej 66, Silkeborg. 

Købes: 1,0 elegant græsparakit eller byttes med 0,1 do. 

N. Theilgaard, Bøgevej 27, Viborg, tlf. 978. 

Sælges: 1,1 hvidøret biil biil. 

Arne Petersen, Abbetvedvejen, Gevninge pr. Roskilde. 

Sælges: 1,0 pennant, har lidt fejl med vingerne, men i fin ynglekondition 
i bylte kan tages 0,1 rosella fra 1967. 

Børge Møller, Solbakken 5, Haderslev, tlf. 2 54 38. 

Købes: 1,1 orangehovedet dværgpapegøjer, 0,1 rød kardinal. 

Aage Madsen, »Skovbo«, Viborg. 

Sælges: 1,0 blå rosella, 0,1 splendid græsparakit. 

Købes: 0,1 blå rosella. 

Per Sørensen, Tousvej 55, Aabyhøj, tlf. (06) 15 87 66. 

Købes: 0,2 sivastrilder, V. Wiese: »Tropefuglenes liv i fangenskab«. 
Peter M. Jensen, Set. Annagade 25, Helsingør, tlf. 21 03 92. 

Sælges: 1,1 splendidparakitter, 1,1 turkisparakitter, 1,1 bourksparakitter, 
1,1 spidshalede bæltefinker, alle fra 1967, 

Købes eller byttes med ovennævnte: 0,1 trefarvet papegøjeamadine, 0,1 
brogét astrild 1967. 

H. Andersen, Arnager allé 5, Kastrup, tlf. 50 18 93. 

Byttes: 1,0 diamantfinke, italiensk opdræt med 0,1 do. 

Købes: 0,2 sivastrilder ca. 1 år gi. 

Arne Christensen, Nørre Farimagsgade 84, København K. 

Sælges: 1,0 Set. Thomas parakit, 1,0? hvidvinget parakit eller den ene 
byttes med en partner til den anden eller med vagtler. 

Peter Schunck, »Højbo«, Neble pr. Lundby, tlf. Bindebjerg 15. 

Købes: 1,0 avlsdygtig gulrygget lori. 

Sælges eller byttes: 1,0 pragtlori og 0,1 bjerglori, 1,0 defekt gulrygget lori 
Arne Jensen, Ølstrup pr. Ringkøbing, tlf. Lervang 63. 

Sælges: 2,3 blå Agapornis personata, 2,0 rødhovedet papegøjeamadiner, 
3,0 ceresastrilder, 0,2 maskebæltefinker, 1,1 ringastrilder. 

C. C. Andersen, Hejrevej 14, Odense, tlf. 12 50 21. 

NB. STUEFUGLENE UDKOMMER IKKE I JULI MÅNED! 

God ferie! Red. 


Egen import af 

PAPEGØJER 
PARAKITTER 
TROPEFUGLE 
REPTILIER og 
FISK 

Danmarks største udvalg 

Verner Th. Kjøge - BellahøjveJ 29 - TIf. GO 8756 



Enkelte årgange af 
>STUEFUGLENE< 

16. - 17. og 18. årgang å kr. 10,- 
24. - 25. - 26. - 28. - 29. - 30. og 31. årgang å kr. 8,- 
33. - 36. - 37. - 39. og 40. årgang å kr. 10,- 
alt + porto 

Der findes også enkelte nr. af flere årgange efter 16. årgang. 
Henvendelse: FLEMMING OVERGAARD 

Krudttårnsvej 72, Dragør 



ST0REGADE.60 
HADERSLEV TUF 25560^^ 


Stort udvalg i 
TROPISKE FUGLE 
og FISK 

Skriv eller ring — 
vi sender overalt 










Cctg mærke til o$! 

Vi findes allesammen 
blandt mange andre 
arter af fugle i 

UMBERTO’S FUGLEHUS 
HOWrrZVEJ 74 - FASAN 7622 



BRDR. LUTZHØFT's EFTF. — Rinqstedgade 6-8 - Roskilde 

Tlf. (03) 35 32 07 - 35 00 61 Giro 42444 . GrundL 1869 , Import af fuglefrø 


Harzerblanding. 

Tropeblanding. 

Undulatblanding. 

Papegøjeblanding. 

Parakitblanding. 

Turteldueblanding. 

Vagtelblanding. 

Vildfugleblanding. 

Canariefrø. 

Hampefrø. 

Solsikke, stribet. 

Solsikke, son. 

Solsikke, mixed. 

Valmuefrø, blåt. 

Ordrer på 50 kr, franko 


Hirse, gul. 

Hirse, hvid. 

Hirse, rød. 

Hirse, senegal. 

Hirse, mohar. 

Hirse, Japan. 

Hirse, niger. 

Kolbehirse. 

Fugleryps nr. 1. 

Raps, son. 

Uafskallet ris. 

Hvidgran frø 
Tidselfrø udsolgt p. t. 
Afskallet fodergræs ... 

Skriv efter prisliste. 


+ efterkrav. 


Bladudv. Ansvarsh. red.: Albrecht-Møller, Christen Koids Alle 1, Kastrup 



















Frøhandler 

CHR. PETERSEN 

IMPORT . EXPORT 

Axnagerbrogade 94-96 

København S. 

TIf. 58 61 82 — 58 60 82 

Forlang 

vare- og prislist# tilsendt 

Forsendes overalt i landet. 

Ved samlet køb for mindst 50 kr. 
tranco levering -f efterkrav 
Kvantumsrabat 


Holger Matthiessen 

Overgaden oven Vandet 44 
København K. 

Største import af fuglefrø 

Vitaminiserede frøblandinger 

Kun en gros 

Spørg efter vore varer hos 
Deres leverandør 





er det ideelle tiIskudsfbder 
i tiiglenes yngletid. 
PORT-EGG giver bedre 
yngleresultafcr og holder 
ungerne i god jbrm og deter 
hvad hverfugleholderi^kcn 



-N 

Prøv at se 
i de gamle blade 
vhvorlænge min 
annonce har stået 
— og spørg 
saa efter de frøsorter 
De ellers har søgt 
forgæves. 

V_ J 









Millioner af dyrevenner vælger dagligt 
dette kraftfulde sundhedsfoder. 


Vitikraftpakkerne fåa i 
flere atorrelaor til alle 
fugleerter. Fås overalt 
hos dyrehandlere. 


ViiaUr€åft 



Jod-Feritn 


Med jod-perler til beskyttelse mod 
sygdomme i skjoldbruskkirtlen. 

Solmodne frø fra fuglenes hjemstavn, 
livsvigtige vitaminer, jod-perler, bihon¬ 
ning, æggeblomme, levertran, kalk og 
meget mere - alt dette Indeholder Vi¬ 
takraft. 


Spørg efter brochure hos Deres hand¬ 
lende eller direkte hos os. 
Generalrepræsentant for Vitakraft: 

U N I C U M, Umberto Nilsson jun. 
Amalie Skrams allé 15. 2500 Valby. 
København, telf. (01) 46 27 99. 






J/italcraft 


Vitakraft - for dyr, 
som skal have det godt. 


FUGLEBURE 

10% RABAT 

Mod forevisning af medlemskort fra >F.f.F.< 


Flrvebure 

« 

Ynglebure 

og Rekvisitter 

Forlang tilbud Rigtige priser 


Vesterbros Dyrehandel 

H Christiansen 

TIf. VE 10184 . Saxogade 88 . København V 


f 


LIPO OFFSKT SKilBY 







